У 1993 годзе ўзнікла літаратурная суполка "Таварыства вольных літаратараў". Сябры гэтага таварыства арганізавалі выдавецтва "Полацкае ляда" і наладзілі выхад часопіса "Калосьсе". "Полацкае ляда" выдала кнігі Юры Гуменюка, Алеся Аркуша, Ігара Сідарука, Людкі Сільновай, Леры Сом і інш. Для большасці "вольналітаратарцаў" характэрна арыентацыя на авангард, адмаўленне сістэмы традыцыйнага мыслення. Яскравы прыклад таму — Зборнікі Ю. Гуменюка "Водар цела" (1992) і "Твар Тутанхамона" (1994), дзе паэт бунтуе супраць сацрэалізму, сервільнасці і кан'юнктурнасці гэтага мастацтва, дэманструе постмадэрнісцкія вершаваныя практыкаванні, звязаныя з неардынарным, нават нечаканым вобразным і стылёвым ладам выказвання. На Украіне падобны маладзёжны авангардны рух у літаратуры разгарнула суполка "Бу-Ба-Бу" (Юрый Андруховіч, Аксана Забужко і інш.).